李培_(萬曆進士)

李培 ， 字少春 ， 山東濟南府濱州利津縣竈籍 。 明朝政治人物 、 進士出身 。 少穎異不群 ， 爲文下筆立就 。 中山東鄉試第三名 ， 萬曆十七年 （ 1589年 ） 登己丑科進士 ， 授浙江秀水縣知縣 ， 在任九年 ， 利興弊革 ， 以卓異著稱 ， 邑人於通衢立石誦之 ， 至今百年猶存 。 隨擢雲南道御史 ， 剛果有爲 ， 多所建明 ， 嘗一疏彈劾二十餘人 ， 皆當路權貴 ， 直聲震天下 。 後出巡真定 ， 墨吏聞風竟解綬去 。 復轉應天府巡按 ， 丁艱旋里卒 。